CELEX: 32020D2187
Language: el
Date: 2020-12-22 00:00:00
Title: Απόφαση (ΕΕ) 2020/2187 του Συμβουλίου της 22ας Δεκεμβρίου 2020 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά την έγκριση του προϋπολογισμού της Κοινότητας Μεταφορών για το 2021

23.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 435/73
               
            
         ΑΠΟΦΑΣΗ (ΕΕ) 2020/2187 ΤΟΥ ΣΥΜΒΟΥΛΙΟΥ
         της 22ας Δεκεμβρίου 2020
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά την έγκριση του προϋπολογισμού της Κοινότητας Μεταφορών για το 2021
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91 και το άρθρο 100 παράγραφος 2, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η Συνθήκη για την ίδρυση Κοινότητας Μεταφορών («ΣΚΜ») υπογράφτηκε από την Ένωση σύμφωνα με την απόφαση (ΕΕ) 2017/1937 του Συμβουλίου (1). Στις 4 Μαρτίου 2019 εγκρίθηκε από την Ένωση με την απόφαση (ΕΕ) 2019/392 του Συμβουλίου (2). Τέθηκε σε ισχύ την 1η Μαΐου 2019.
                  
               
                     (2)
                  
                  
                     Σύμφωνα με το άρθρο 35 ΣΚΜ, η Περιφερειακή Διοικούσα Επιτροπή της Κοινότητας Μεταφορών («Διοικούσα Επιτροπή») οφείλει να εγκρίνει τον προϋπολογισμό της Κοινότητας Μεταφορών κάθε χρόνο. Το άρθρο 35 ΣΚΜ εξουσιοδοτεί επίσης τη Διοικούσα Επιτροπή να λαμβάνει αποφάσεις που καθορίζουν τη διαδικασία για την εκτέλεση του προϋπολογισμού.
                  
               
                     (3)
                  
                  
                     Η Διοικούσα Επιτροπή πρόκειται να λάβει απόφαση σχετικά με τον προϋπολογισμό της Κοινότητας Μεταφορών για το 2021 κατά τη συνεδρίασή της τον Δεκέμβριο του 2020 ή, σε περίπτωση που το θέμα δεν συζητηθεί κατά την εν λόγω συνεδρίαση, στην επόμενη συνεδρίαση.
                  
               
                     (4)
                  
                  
                     Ο προτεινόμενος προϋπολογισμός της Κοινότητας Μεταφορών για το 2021 είναι απαραίτητος για την εύρυθμη λειτουργία των οργάνων της Κοινότητας Μεταφορών. Καλύπτει τις δαπάνες για ανθρώπινους πόρους, ταξίδια, εξοπλισμό ΤΠ και λογισμικό, καθώς και λειτουργικές δαπάνες όπως μελέτες, τεχνική βοήθεια και διοργάνωση συνεδρίων και συνεδριάσεων.
                  
               
                     (5)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της Διοικούσας Επιτροπής, δεδομένου ότι η εν λόγω απόφαση είναι αναγκαία για τη λειτουργία της Μόνιμης Γραμματείας της Κοινότητας Μεταφορών και θα παράγει έννομα αποτελέσματα έναντι της Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο της Περιφερειακής Διοικούσας Επιτροπής της Κοινότητας Μεταφορών όσον αφορά τον προϋπολογισμό της Κοινότητας Μεταφορών για το έτος 2021 βασίζεται στο σχέδιο απόφασης της Διοικούσας Επιτροπής (3).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 22 Δεκεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση (EE) 2017/1937 του Συμβουλίου, της 11ης Ιουλίου 2017, σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της Συνθήκης για την ίδρυση Κοινότητας Μεταφορών (ΕΕ L 278 της 27.10.2017, σ. 1).
         
            (2)  Απόφαση (ΕΕ) 2019/392 του Συμβουλίου, της 4ης Μαρτίου 2019, σχετικά με τη σύναψη, εξ ονόματος της Ευρωπαϊκής Ένωσης, της Συνθήκης για την ίδρυση Κοινότητας Μεταφορών (ΕΕ L 71 της 13.3.2019, σ. 1).
         
            (3)  Βλ. το έγγραφο ST 11356/20 στον ιστότοπο http://register.consilium.europa.eu.